બાળપણ..એક એવો સમય છે વ્યક્તિનો કે ત્યારના કોઈને કોઈ સંસ્મરણો આજે પણ આપણા ચેહરા પર સ્મિત લાવી દેતા હોય છે. એવી વાતો કે જે આપણે અત્યારે વિચારીએ તો આપણે તદન મુર્ખ લાગીએ..જેમકે પેન્સિલના છોલમાંથી રબ્બર બને!, ગોરસઆંબલીના બીયા આખા ફોલીને પાણીમાં રાખવાથી તે રૂપીયો બને, નોટબૂકના પાનામાં વિદ્યા (એક છોડ આવતો જેને વિદ્યાનો છોડ કહેવામાં આવતું) રાખવાથી વિદ્યા વધે, પાટીમાં થૂક લગાવવાથી પરીક્ષામાં નાપાસ થવાય વગેરે વગેરે વગેરે. આવીતો અનેક વાતો અને યાદો છે, પણ સૌથી વધારે મજા આવે એવી યાદ હોય તો એ છે વેકેશન!